AOT ร่วง 6% วิตกมาตรการเยียวยาโควิด-19 กระทบกำไร ฟากโบรกฯแนะช้อนมองราคาสะท้อนปัจจัยลบแล้ว
AOT ร่วง 6% วิตกมาตรการเยียวยาโควิด-19 กระทบกำไร ฟากโบรกฯแนะช้อนมองราคาสะท้อนปัจจัยลบแล้ว
AOT ร่วง 6% วิตกมาตรการเยียวยาโควิด-19 กระทบกำไร ฟากโบรกฯแนะช้อนมองราคาสะท้อนปัจจัยลบแล้ว
20 ก.พ. 2563

ผู้สื่อข่าวรายงานว่า ราคาหุ้น บริษัท ท่าอากาศยานไทย จำกัด (มหาชน) หรือ AOT ณ เวลา 10.17 น. อยู่ที่ระดับ 63.75 บาท ลบ 4 บาท หรือ 5.90% สูงสุดที่ระดับ 64 บาท ต่ำสุดที่ระดับ 62.25 บาท ด้วยมูลค่าการซื้อขาย 4.17 พันล้านบาท

ด้าน บล.โนมูระ พัฒนสิน ระบุในบทวิเคราะห์ว่า AOT มีปัจจัยลบจากการปรับลดสัญญาผลตอบแทนพื้นที่เชิงพาณิชย์ เพื่อช่วยเหลือผู้ประกอบการจากผลกระทบโควิด-19 ประเด็นนี้กระทบการรับรู้กำไรของ AOT เลื่อนออกไป ซึ่งนักวิเคราะห์ปรับลดประมาณการลง 1.25 บาท สู่ 70.25 บาท เนื่องจากไม่กระทบการประเมินมูลค่าด้วย DCF มาก และจุดสังเกต  AOT สามารถเปลี่ยนแปลงเงื่อนไขการให้ความช่วยเหลือได้ตามสถานการณ์ ดังนั้น หากสถานการณ์คลี่คลายเร็วกว่าคาด หุ้นจะฟื้นตัวได้ไว โดยประเมิน AOT ย่อมาให้สะสมระยะกลางถึงยาวแนวรับ 65-63 บาท
อย่างไรก็ตาม คงคำแนะนำ “ถือ” ปรับลดราคาเป้าหมายลงเป็น 70.25 บาท (จากเดิม 71.50 บาท) โดยคาดประเด็นข้างต้นเป็น Sentiment ลบต่อหุ้น AOT อย่างไรก็ดี มองเป็นโอกาสเข้าลงทุน (อ่อนตัวซื้อ) เนื่องจากเชื่อว่าการแพร่ระบาดของโควิด-19 เป็นเพียงผลกระทบระยะสั้นและราคาหุ้นลดลงสะท้อนปัจจัยดังกล่าวบ้างแล้ว       
 